rlitschk/wikidir huggingface dataset:
De Härbscht, de Wimmet, d Wümmete oder d Wimme bezeichnet im Wiibou d Ärn vo Wiitruubä. Im Wallis säged me em Herbscht au Wimde, De Uusdruck Härbscht isch uf di ursprünglich Bedütig vom Wort Härbscht („Ärntezit“) zurüggzfüehre. Im Herbscht schnided d Härbster (Winzer) d Wiitrube ab. Bim manuellä Härbscht (tradizionell) schnidet mer die riife Truube vo Hand ab. Zum d Qualität steigere, chamer bi dere Methode nur die bsunders rife Truube uswähle (die Usläsi isch namensgäbend bim glichnamigä Prädikat innerhalb vo de Qualitätswii mit Prädikat). Nur die riife Truube werded gärntät. D Truube sötted debi gsund si. E Usnahm sind di edelfulä Truubä. Für de maschinell Härbscht gits Vollärnter, wo über d Räbreihe fahred. Dur Chlopfe und Rüttle werded d Truube vo de Räbe trännt. Es Lamellesüschtem, wo d Stämm vo de Räbe umschlüsst, fangt die Truubebeeri uf, wenn si abegheie. S Läseguet gaht denn über es Förderband in en Uffangbhälter. Bi däm Värfahrä chömed aber au Laub und chliini Escht is Läseguet. En grosse Teil wird aber vom ene Gebläs wäggblase. In Mitteleuropa findet d Wimme vum Spatsummer bis im Härbscht statt, je nach Lag und Truubesortä, underschiidlich. Will Truube für Iiswii bin ere Temperatur vo nöd meh als
D Ziibele (Allium cepa), ou Ziible, Züb(e)le, Zwibele, Belle oder Bölle gnannt, isch e Pflanzeart us dr Gaddig Lauch (Allium). Dr Usdruck Ziibele bzaichnet d Pflanzeart und ou ihr typisches Spiicherorgan, e Ziibele, wo ou vo andere Pflanzearte biudet wird. Vrwändet wird dr Ziibelelauch oder d eigentliche Ziibele meischt fiin ghackt oder in Ring verschnitte, si wird roh oder gröschtet gässe oder bim Gare vo andere Spiise (wie Gmües) metdünschtet. Ziibele enthaute e sulfidhautigs ätherischs Öu und wirke wäge dem räizend uf e Maage. Dur s Koche, Dünschte oder Brate wird us de glycosidische Verbindige vo dr Ziibele dr Zucker freigsetzt. D Ziibele wird eso süesser. Aagschnitteni Ziibele söte gar nit oder nur under ere Chäsglocke im Chüelschrank ufbewahrt werde, wil sich ihr Gruch uf alli andere Läbensmittel und Verpackige oberträit und dene ihr Gschmack liidet. Sofie Meys: Köstliche Zwiebelküche. Fantastisch vegetarisch. Pala, Darmstadt 2003, 160 S. ISBN 3-89566-192-9. Wilhelm Morisse: Zwiebeln, zum Heulen gut. Geschichte, Naturapotheke, Rezepte. Hölker, Münster 1985, ISBN 3-88117-405-2 Ingrid und Peter Schönfelder: Das neue Handbuch der Heilpflanzen. Franckh-Kosmos Verlagsgesellschaft, 2011, ISBN 3-440-09387-5 K. Hiller/M. F. Melzig: Lexikon der Arzneipflanzen und Drogen. 2. Auflage, Spektrum Akademischer Verlag, Heidelberg 2010, ISBN 978-3-8274-2053-4 Roth/Daunderer/Kormann: Giftpflanzen-Pflanzengifte. Nikol, Hamburg 2012,
S Max-Planck-Inschtitut fir Immunbiologii un Epigenetik (MPI-IE) z Friburg isch e interdisziplinär Forschigsinschtitut vu de Max-Planck-Gsellschaft. De aktuell Forschigsrame vum MPI-IE umfasst verschideni Beriich vu de moderne Immun- un Entwickligsbiologii, dodezue ghert de evolutionär Ursprung vum Immunsischtem, d Entwicklig vu lymphoide Organ, Signalprozess dur Antigen-Rezeptor Komplex, Wirt/Pathogen-Interaktione, entwickligsbiologischi Signalweg, d Regulation vu de Genexpression un de Chromatinstruktur, Zell-Zell-Interaktione un d Zelldifferenzierig. Die Forschig hilft, d Mechanisme vu de Bildig un de Funktion vum Immunsischtem un andere biologische Strukture ufzklere. Zum 1. Dezember 2010 isch de Name vum Inschtitut um d Epigenetik erwitteret wore, wu sit 2006 e wichtige Forschigsschwerpunkt am Inschtitut isch un wu d Verbindig vun ere zue de Immunbiologii no usse het solle sichtbar gmacht wäre.. Direktore un Direktorine am Inschtitut sin (Stand Endi 2015): Asifa Akhtar (Chromatinregulation), de Thomas Boehm (Entwicklig vum Immunsischtem), de Rudolf Grosschedl (Zelluläri un Molekulari Immunologii), de Thomas Jenuwein (Epigenetik) un d Erika Pearce (Immunmetabolismus). Zum Inschtitut ghere 14 unabhängigei Forschigsgruppe mit insgsamt 345 Mitarbaiter un Mitarbaiterne. En uuswärtig Wisseschaftlig Mitglid vum Inschtitut isch de Michael Reth, wu im Hauptamt Professor an de Universitet Friburg isch. S Inschtitut bedribt zämme mit de Universitet Friburg d International Max Planck Research School for Molecular and
Nablus (arabisch نابلس‎, DMG Nābulus vo griechisch Neapolis ‚Nöistadt‘, hebräisch: שכם Schechem) isch e Stadt in de palestinensische Autonomiigebiet. Si het im Joor 2014 146'493 Iiwooner ghaa. D Stadt lit zwüsche zwäi Bärg (arab.: Ibāl und Dschirzim, in dr Biible Ebal und Garizim). S biblische Sichem (arabisch Dschabal an-Nār, ‚Füürbärg‘) und die römischi Gründig Flavia Neapolis häi emol an däm Blatz gstande. Nablus isch dr Sitz vo dr an-Najah-Nationaluniversidäät. Am Stadtrand vo Nablus wird s Graab vom Joseph vo Juude, Muslim und Christe vereert. In dr Altstadt vo Nablus het s e hufe Räst vo historischer Bausubstanz. Dört isch au dr Suq won e turistischi Attrakzioon isch. Dr Jakobsbrunne, wo im Johannesevangelium erwäänt wird, isch für christligi Pilger intressant. Dört häig dr Jesus e samaritanischi Frau aadroffe, won em zum Drinke gee het. Drüber stoot hüte e griechisch-orthodoxi Chille. Im Vorort Balata al-Balad wird s alte Sichem usgrabt. Us dr römische Zit het s no Räst vom ene Amfitheater. Mä cha au uf e Bärg Garizim, wo no e chliini Samaritaner-Gmäind existiert. Commons: Nablus – Sammlig vo Multimediadateie Nablus uf dr Website vo dr Palestinensische Mission in dr Bundesrepublik Dütschland Zajel Youth Exchange Palästinensisches Zentralamt für Statistik. Archiviert vom Original
Cybersquatting (ängl. squatter = Huusbsetzer) isch e abfälligi Bezeichnig für es Regischtriere vo Internetdomains, wo dem, wo si regischtriert, eigetlich nit zuestöhn odr wo er selbr nit bruche will. Dr Cybersquatter bietet sälli Domains denn im e rechtmäßigere Intressent zue nem möglicherwis übrhöhte Pris a, en Akt, wo vo mängge als Erprässig agseh wird. Hüfig regischtriere Cybersquatter solchi Domains un biete si de Person odr Firma a, wo e Handelszeiche ghört, wo im Domainname enthalte isch. Für gwöhnlich verlange si e hoche Pris, wo wit übr de urschprüngliche Regischtrierigsgebühr ligt. Um Druck uf de Rächtinhaber uszüebe, vrsehn mänggi Cybersquatter d' Website untr de Domain mit negativem Inhalt übr di Person odr Firma, wo eigetlich repräsentiert wärde sott. Dodurch erhoffe sie sich, dass de Beträffendi di Domain ender chauft, au um de negative Inhalt entfärne z'chönne. Di meischte Cybersquatter regischtriere mehreri Variante vo nere Domain, um z'verhindere, dass sälli vo de Personen odr Firme sälber regischtriert wärde. E Cybersquatter wo z. B. eWurstbrot.de regischtriert, regischtriert au eWurstbrot.com, ElektronischsWurstbrot.com, ElektronischsWurstbrot.net un witeri logischi Variante, wo sich ableite löhn. E Abart vom Cybersquatting isch es sognannti Typosquatting, also es Regischtriere vo Tippfehler-Domains. Di Bezeichnig Cybersquatter wird deilwis fälschlich au für Persone verwändet, wo
Abu Dhabi (arabisch أبو ظبي‎, DMG Abū Ǐabī ‚Vatter vu dr Gazällä‘) isch d Hauptstadt vum Emirat Abu Dhabi un vu dr Verainigte Arabische Emirat (VAE). Dr Chärn vu dr Stadt mit ihre 621.000 Yywohner lyt uf ere 70 Quadratkilometer große Insle im Persische Golf, Mangrovegürtel. Mit em Feschtland verbunde isch si dur d Mussafa-Brugg, d al-Maqtaa-Brugg un d Sheikh-Zayed-Brugg. Um d Hauptinsle het s e Chranz us chinschtli greßer gmachte oder nei ufgsetzte Insle, wu zurzyt erscht zum Dail beböut sin un s Stadtbiet solle uuswyte. Ayne-Marie Leitch u. a.: Abu Dhabi Explorer. The Complete Resident’s Guide. Explorer Group, 2006. Commons: Abu Dhabi – Sammlig vo Multimediadateie Websyte vu dr Regierig vu Abu Dhabi Normdate: GND: 4250193-3 | LCCN: n81147502 | SUDOC/IdRef: 032614608 | VIAF: 136057444
D Scharia, au Scharīʿa gschriibe, isch s religiööse Gsetz vom Islam. (Scharīʿa (شريعة ‎ / šarīʿa im Sinn vom «Wääg zur Wasserkwelle»; au: „religiööses Gsetz“, „Ritus“; abgläitet us em Wärb شرع‎ / šaraʿa /‚dr Wääg zäige, vorschriibe (au Gsetz)‘)). Dr Begriff Scharia bezäichnet s islamische Rächt und umfasst alli Gsetz, wo in ere islamische Gsellschaft müesse beachtet und erfüllt wärde. „D Scharia basiert uf em Koran und uf dr Überliiferig vom normsetzende Reede und Handle vom Mohammed, wo sich vo dr Middi vom 7. Joorhundert uusebildet het.“ D Scharia isch aber kä fixierti Gsetzsammlig (wie öbbe dütschi Gsetzteggst im Bürgerlige Gsetzbuech oder im Stroofgsetzbuech), sondern e Methode und Methodologii zum Rächt schöpfe. Es reglet die kultische und rituelle Vorschrifte العبادات ‎ / al-ʿibādāt /‚gottesdienstligi Handlige‘ vom Mensch und au sini Beziejige zu sine Mitmensche al-muʿāmalāt / المعاملات ‎ /‚gegesitigi Beziejige‘. S Gsetz basst uf, dass die religiööse Pflichte vo Jedem Gott gegenüber erfüllt wärde und au alli Beziejige vom Äinzelne zu sine Mitmensche – Vermöögensrächt, Familierächt und Erbrächt, Stroofrächt under anderem – immer däm Gsetz entspräche. Um Glaubensfrooge im ängere Sinn kümmeret sich d Scharia nit. Dr Mensch muess s islamische Rächt mit sine Bestimmige und Widersprüch aanee, ooni z
Jaffa, hebräisch יפו (Yafo), arabisch يافا (Yafa), isch en antiki Haafestadt an dr israelische Middelmeerküste und isch hüte Däil vo dr Groossstadt Tel Aviv-Jaffa. S Gebiet vo Jaffa isch scho 3500 v. d. Z. bewoont gsi. Dr Ort wird uf egüptische Inschrifte um 2000 v. d. Z. under em Naame Ipu erwäänt und Kanaaniter häi dört gläbt. Mä vermuetet, ass es e Kultort für d Gotthäit Derketo gsi isch. Im Buech Jona in dr Biible daucht Joppe as Haafen vo de Tarsis-Schiff uf. Im Alterdum isch dr Haafenort mäistens in de Händ vo de Fönizier gsi, und die häi au Holz us em Libanon gliiferet für d Jerusalemer Tämpel, wo denn über Land vo Jaffa uf Jerusalem dransbortiert worde isch. D Makkabäer häi dr Ort erooberet und spööter denn d Röömer. Jaffa isch denn Däil vo dr röömische Browinz Judäa, wo vom e Prokurator verwaltet worde isch. Under em Konstantin em Groosse isch d Stadt Bischofssitz worde. Im Joor 636 het dr Kalif Omar Jaffa erooberet, und im Joor 1099, wääred em Erste Chrüzzuug, dr Gottfriid vo Bouillon. Im Middelalter isch Jaffa milidäärisch und wirtschaftlig wichdig gsi, bsundrigs für d Chrüzfaarer, wil si Haafe dr nöggst zu Jerusalem gsi isch.
D Mariane sin e Inselgruppe im Weschtpazifik (Ozeanie), wu geografisch zue dr Inselregion Mikronesie ghert. Bolitisch ghere d Insle zue zwai Ussebiet vu dr USA, Guam un Nerdligi Mariane. Dr Inselboge vu dr Mariane goht iber e Strecki vu rund 800 km vu dr nerdligschten Insle Farallon de Pajaros bis zue dr sidligschten Insle Cocos Island bi Guam. Di meischten Insle sin vulkanisch entstande, s git aber au Insle mit eme koralline Ursprung. Im Marianegrabe eschtli vu dr Insle het s mit ere Maximaldiefi vu 11.034 m di diefscht Stell vum Wältmeer. Zäme mit dr Ogasawara- un dr Izu-Inslen im Norde bilde d Mariane s Sischtem vum Izu-Bonin-Mariane-Inselboge. Di wichtigschte Insle sin: Agrihan Aguijan Alamagan Anatahan Asuncion Farallon de Medinilla Farallon de Pajaros Guam Guguan Maug Pagan Rota Saipan Sarigan Tinian Bewohnt sin nume wenig vu dr Insle, in dr Hauptsach Guam, Rota, Saipan un Tinian. D Insle im Norde sin fascht alles Schichtvulkän, wu zum Dail no aktiv sin, wäge däm läbt dert nieme. Di erschte archäologische Hiiwys uf Bsiidlig dur Mänsche stammen us dr Zyt zwische 1500 un 1400 v. Chr. Dr erscht Europäer, wu zue dr Mariane chu isch, isch dr prtugiesisch Seefahrer Fernão de Magalhães am
Petach Tikwa (hebräisch ‏פתח תקווה‎, uf Dütsch Tor vo dr Hoffnig, arabisch بتاح تكفا‎, DMG Bitāḥ Tikfā; au Petah Tiqwah, Petah Tikva gschriibe) isch e Stadt z Israel. Si lit im Gusch Dan, e baar Kilometer östlig vo Tel Aviv. Petach Tikwa het 209'600 Iiwohner (2009) und isch äini vo de grösste Stedt im Land. 1878 isch dr Ort as die ersti jüüdischi Buuresiidlig („Moschawa“) im domoolige Palestina gründet worde, het aber nid lang existiert. 1882 häi jüüdischi Iiwanderer Petach Tikwa nöi gründet. Vo dr landwirtschaftlige Vergangehäit isch nüt me übrig usser em so genannte Gründergarte im Stadtzentrum. D Wirtschaft basiert uf Industrii, vor allem in de Beriich Textil, Metall, Naarigsmiddel und Holz. Z Petach Tikwa isch au dr Sitz vom Farmakonzärn Teva, wo uf dr ganze Wält operiert. Commons: Petach Tikwa – Sammlig vo Multimediadateie Offizielle Homepage von Petach Tikwa Table 3 – Population of Localities Numbering Above 2,000 Residents and Other Rural Population. Abgrüeft am 20. September 2014. Israel Postcode. Abgrüeft am 20. September 2014.
Edlfüli (au Edlriifi) seit me em Schimmelpilz Botrytis cinerea, also em Grauschimmel, uf riife Wiitrube. Edlfüli gits bi rifä Trubä ab öppe 80 Grad Oechsle oder 12,5 KMW bi warmem Herbstwätter. Di nötig Füechtigkeit, damit d Edlfüli wachse chan, chunnt meistens mit em Früenäbel. D Täg müend aber no warm gnueg sii, das d Trubä no tröchnä chönnd. Es hend aber nur wenigi Wiibougegende ä söttigs Klima. De Schimmel pärforiärt d Trubä mit sine Enzym, indäm d Zällwänd vo de Beerihuut abbout werded. Durdas gaht bi trochnem Wätter Flüssigkeit us de Trube use und verdunstet. Debi stiigt d Konzentrazion vo de Inhaltsstoff im Saft vo de Beeri, und d Saftmängi wird au chlinner. Gliichzitig veränderet de Schimmel d Zämesetzig vo de Trubä. Dä Schimmel verschtoffwächslet Zucker, Süürene und Schtickschtoff. Relativ gseh brucht er aber viel meh Süüri als Zucker und git debi Stoffwächselprodukt wie Glycerin ad Trubä ab. Die mikrobiologischä Prozäss verändered au d Farb und d Aromè vom Trubäsaft. Es tüpischs Byspil drfür isch ds honigartigä Edlfülibukett bzw. Botrytiston. Im Extremfall cha dä Zuckerateil vu dr Trubä durd Konzentrazion bis uf 45 % astiigä. Das git höchschti Moschtgwicht. Die Trubä chönd zu hochwärtigä Möscht für Usläse, Beeriusläse oder Trochäbeeriuusläse
De änglischi Begriff Domaingrabbing bezeichnet es missbräuchlichi Reserviere vo nere Domäne. Im Gegesatz zuem Cybersquatting (Cyberbsetze), wo vorrangig bekannti Domainname (z. B. ibm.com) reserviert un zue überhöhte Pris em jewilige Unternähme offeriert wärde, bschränkt sich 'sDomaingrabbing uf d' Reservierig vo Gattigsbegriff. So wärde bischpilswis Wörter usem dägliche Gebruch in sämtliche Forme un TLD regischtriert (z. B. haarföhn.de, e-haarföhn.net, elekronischer-haarföhn.com, usw.) S Zil isch es entwäder sälli Domains mit Gwinn z'verkaufe odr durch di aktivi Benutzig Bsuecher z'suggeriere e Websyte zue nem bschtimmte Thema odr Begriff z'sii, obwohl dr Content nümmi vil mit em Domainname z due hät. Bsunders populär isch sälli Methode bi Dialer-Abieter, wo d Bekanntheit vo nere Domain usnütze un e ähnlich gschribeni Domain für sich regischtriere (Lueg au Typosquatting). Drvo abzgränze isch legale Domain-Handel vo Domains, wie ner zuem Bischpiel uf Domainbörse schtattfinde duet. Im JuraWiki versuecht me grade e baar rächtlichi Informatione zue däm Thema z'sammle: http://jurawiki.de/DomainGrabbing Domainnamensrecht Typosquatting Cybersquatting Reverse Domain Hijacking Domaingrabbing - witeri Informatione Vo Wilderer in fremdi Gründ vom 22. Juli 2005
Rosch Pina (hebräisch ראש פינה, au „Rosh Pina“ gschriibe) isch en Ortschaft im oobere Galiläa und het öbbe 2600 Iiwooner. Si ghöört zum Nordbezirk vo Israel. D Stadt isch 1882 gründet worde. Rosch Pina bedütet «Grundstäi» (wörtlig «Eggestäi») und chunnt us eme Psalmvärs, wo au unde im Ortswabbe stoot. Rosch Pina isch äini vo de erste modärne jüüdische Siidlige in Palestina gsi, wo denn no Däil vom Osmanische Riich gsi isch. 1878 isch am Blatz, wo spööter Rosch Pina entstande isch, Gei Oni vo Juude us Safed gründet worde. Noch drei Joor fast ooni Rääge, si alli usser drei Familie gange. 1882 si 30 Iiwandererfamilie us dr rumänische Stadt Moinești uf Gei Oni cho, häi sich dört niidergloo und dr Naame zu Rosch Pina gänderet, noch em Spruch us em Psalm 118, 22: Dr Stäi, wo d Baulüt verworffe häi, isch zum Grundstäi worde. D Siidlig isch im Joor 1883 die ersti jüüdischi Siidlig under em Patronat vom Baron Edmond James de Rothschild worde. Dr Ort isch hüte en israelische Lokalverband. 1948, im Joor vo dr Gründig vo Israel und e, Aafang vom israelische Unabhängikäitschrieg het dr Ort 346 Iiwooner gha. Am Ändi vo si s öbbe 2600 gsi, die
Sichron Jaakow (hebräisch ‏זיכרון יעקב‎ – es git alli mööglige Umschrifte wie Zikhron Ya'akov (änglisch), Zichron Ja’akow (dütsch) usw.) isch e Lokalverband im israelische Bezirk Haifa am süüdlige Ändi vom Karmelgebirg. Im Joor 2007 het er 17'800 Iiwooner gha. D Stadt isch 1882 vo jüüdischen Iiwanderer mit dr Understützig vom Baron Edmond de Rothschild as Moschawa gründet worde. Dr Naame vo dr Stadt („Erinnerig an Jakob“) isch im Rothschild sim Vater, Jakob Rothschild, z Eere gweelt worde. Dr Baron Rothschild het in de erste Joor noch dr Gründig vom Ort Wiirääbe lo aapflanze und e Wiiguet lo baue. D Middelmeerküste isch ganz nooch und dört het mä am Blatz, wo hüte s Kibbuz Nachscholim isch, e Fläschefabrik baut. No hüte het dr grösst Wiibroduzänt vo Israel, „Carmel“, wo uf die Gründig zrugggoot, z Sichron Jaakow äine vo sine Hauptsitz. Im August 1903 isch im Verwaltigsgeböid vo dr J. C. A. z Sichron Jaakow die ersti Knessia zämmedräte. Das isch e churzlääbigi Verdrätig vom Jischuw gsi und isch vom Ussischkin gl'itet worde. E baar Möönet spööter het sich die Veräinigung wider ufglööst, wil si dr Herzl abgleent het. Äini vo de Seenswürdigkäite vo Sichron Jaakow isch Ramat haNadiv (d „Hüüchi vom
Samarie (lat./ängl. Samaria) bezäichnet im Wääsentlige dr nördlig Däil vom hütige Westjordanland (s Gebiet vo Nablus). Es isch e Bärgregion zwüsche Galiläa witer im Norde und Judäa im Süüde. Samarie häisst uf Nöihebräisch Schomron שומרון, arabisch ألسامرة‎ as-Sāmara und isch au as Dschibal Nablus / جبال نابلس‎ / Ǧibāl Nābulus bekannt; griechisch heissts Samaria Σαμαρεία). S biblische Land Samarie isch entstande, wo sich die zää nördlige Stämm vo Israel vom Köönigshuus David 926 v. d. Z. drennt häi. Dr Omri, wo öbbe 885−874 v. d. Z. Köönig vom Nordriich gsi isch, het d Stadt Samaria as Hauptstadt vom Nordriich usbaut. Wägen sinere sünkretistische Religionspolitik wird er in dr Biible stark kritisiert. Nume e chliini Grubbe vo JHWH-Glöibige het dr Undergang vom Köönigriich überläbt. Z Israel säged di konservativere Lüüt em bsetzte Weschtjordanland in ere Wideruufnaam vo alte biblische Landschaftsnäme hüt «Judäa und Samaria» (Jehuda ve Schomron). Si wänd daademit zäige, dass s Weschtjordanland alts jüdischs Territorium isch. Biible: 1. Köönig 16,23–28 Commons: Samarie – Sammlig vo Multimediadateie
Hot Spot oder Hotspot (ängl. wörtlig ‚häissi Stell‘, im Sinn nooch öbbe Brennpunkt) stoot für: e ungwöönlig häissi Region vom Ärdmantel, wo zun ere hööchere vulkanische Aktiwidäät in dr Ärdrinde drüüber füert e Region wo d Artevilfalt grooss und stark bedroot isch (Biodiversidääts-Hotspot) Daatenelimänt in ere Daatebank, wo vil uf sä zuegriffe wird e Registrierzentrum für Flüchtling im Schengener Ruum (Erstufnaam-Hotspot) e DNA-Abschnitt wo d Rekombinazioonsroote hööcher isch as gwöönlig e Stell bi dr Szintigrafii wo d Radionuklidbelegig hööcher isch e Beriich vom ene Solarzällemodul en äng begränzte Ort, wo stark radioaktiv kontaminiert isch e Punkt, wo mä drootlos Zuegang zum Internet het dr aktiv Punkt bim Muuszäiger e lokal begränzti Hutentzündig Hot Spot u.ä. häisse: Hot Spot – Spiel mit dem Feuer (1990), e amerikanische Film e Java Virtual Machine mit dünamischer Optimierig
D Gattig Sùnetou (Drosera; alemannischi Näme) bǜudet mit iiras uber 170 Aarte iini vo de grööschti Gattig vo de fliischfrässende Pflanze, si zöüt zù de Famylie vo de Sùnetougwächs (Droseraceae). Sowou de botaanischa Naame (vom gryychische Drosos fer „Tou“) aus o de tütscha Naame liite sich vom glänzende Usgsee vo de zauriiche Drüüsesekrettropfe a de Spitzi vo de Tentakù ab, wo a di morgendlechi Toutropfe erinnere. Sùnetouaarte sy säute ii-, meistens aber meejäregi Chrütter, si bǜude Rosette, sin ufrächt oder chlättere; si sin vo mitterer Grössi vo iim bis hùndert Zentymeeter, je nach Aart; Sùnetou-Aarte, wo chlättere, chii jedoch a wesentlech gröösseri Lengi erryyche, ùber 3 Meeter sy berichtet cho (Drosera erythrogyna). Sy chii nachwyyslech as Auter vo ùber 50 Jaar erryyche. Di Gattig isch so seer ùf d Ufnaam vo Stickstoff dùrch Ynsektefäng spezyalysiert, dass iira ds Enzym, wo d Pflanze normalerwyys fer d Ufnaam vo bodebùnenùm Nytraat bruuche, vouständig feeut. Di Gattig laat sich i verschideni Wùchsfoorme yytiile: Temperierti Foorme: Hie dezue zöle ali Aarte, wo z Öyroopa voorchäme. D Pflanze zye fer d Ùberwinterig ina Ùberwinterigsknospa, a soognannti „Hybernaakù“ yy, ùs däm si im Früüjaar ummi ustryybe (= „Hemikryptophyt“). Subtroopeschi Foorme: D Pflanze hii ùnder klymaatisch aanääernd
Dr International Frauedag, Wältfrauedag oder Frauedag isch e bolitische Aktionsdag, wu alljohr am 8. Merz gfyyrt wird. Är isch as Initiativ vu sozialistische Organisationen in dr Zyt vor em Erschte Wältchrieg entstanden im Kampf um d Glychberächtigung, s Wahlrächt fir Frauen un d Emanzipation vu Arbaiterne. Di Verainte Natione hän dr Dag zum erschte Mol anne 1975 gfyyrt un hän en 1977 zum Dag vu dr Verainte Natione fir d Rächt vu dr Frau un dr Wältfride uusgruefe. Dr erscht Frauedag in dr USA het s am 28. Februar 1909 gee, organisiert dur s National Frauekomitee vu dr Sozialistische Bartei vu Amerika] (SPA). Uf dr Zwoote Internationale Sozialistische Frauekumferänz am 27. Augschte 1910 z Kopenhagen het di dytsch Sozialischti Clara Zetkin en Internationale Fraudag vorgschlaa. Dr erscht International Frauedag isch derno am 19. Merz 1911 z Dänemark, z Dytschland, z Eschtrych-Ungarn un in dr Schwyz gfyyrt wore. In dr erschte Johr isch s vor allem um d Yyfierig vum Frauewahlrächt gange. S Datum isch aafangs nonig fescht gsii, anne 1921 isch in dr Sowjetunion schließli dr 8. Merz fir dr dr Frauedag feschtglait wore. In dr Zyt vum Nationalsozialismus isch dr Frauedag z Dytschland verbote gsii. Noch em Chrieg isch
Di chraisfrei Stadt Münster (weschtfälisch Mönster, niderländisch [veraltet] un friisisch Munster z Weschtfalen isch Sitz vum glychnamige dytsche Regierigsbezirk im Bundesland Nordrhy-Weschtfale. Vu 1815 bis 1946 isch Münster Hauptstadt vu dr domolige preußische Provinz Weschtfale gsii. D Stadt an dr Münstersche Aa lyt zwische Dortmund un Osnabrück im Zäntrum vum Münsterland, wu si ne Oberzäntzrum isch. Syter anne 1915 het Münster offiziäll dr Status vun ere Großstadt. Im Johr 2014 isch d Yywohnerzahl zum erschte Mol iber d March vu 300.000 Persone gstige; am 31. Dezämber 2014 sin z Münster 302.178 Yywohner gmäldet gsii. Mit fascht 55.000 Studänte ghert Münster zue dr zeh greschte Universitetsstedt z Dytschland. D Stadt giltet as Dienschtlaischtigs- un Verwaltigsstandort un isch Sitz vu ne baar Hochschuele. Wichtigi Gricht un Verwaltigsyyrichtige vum Land Nordrhy-Weschtfale hän ihre Sitz z Münster, dodrunter dr Verfassigsgrichtshof un s Oberverwaltigsgricht. Di ehmolig weschtfälisch Provinzialhauptstadt isch au Sitz vum Landschaftsverband Weschtfale-Lippe. Münster isch Sitz vun eme katholische Bischof. Anne 799 het dr Papscht Leo III. bi sym Dräffe mit em Chaiser Karl em Große s Bischtum Münster un d Diözese Osnabrück, Minden un Paderborn grindet. Anne 805 isch dr hailig Ludgerus im Kölner Dom zum erschte Bischof vu Münster gweit wore. Vo
Dr Hermann Ludwig Umgelter, wia-nr mit-em volla Nama ghoißa hot (* 28. Februar 1891 z Botnang [seit 1922 a Stadtdoil vo Stuegert], wo-nr am 24. Juli 1962 au gschdorba ischt), ischt a bedeidender schwäbischer Landschaftsmoler gwäa. Dr Hermann Umgelter kommt am 28. Februar 1891 z Botnang uff d Welt. Sei Vadder isch dr Drexler ond Tiirpräparator Gustav Adolf Umgelter ond sei Mueder Karoline a Bauramädle vo Rutesheim. Scho beim Bsuech vo dr Volksschuel en seim Hoimetort fellt de Lehrer auf, was fir a gscheids Kerle der Bua ischt. Drom wuud em Hermann seim Vadder empfohla, er meeg doch sein Soh noch Stuegert uff d Birgerschuel schicka, ond des duet der Moo au. Bald stellt sich raus, dass dr Hermann a bsondra Begabong zom Zoichna ond Mola hot. S grauße Lob vom berihmde Landschaftsmoler Otto Reiniger (1863–1909) vorolasst dean Bua, bei dr Firma Henninger z Stuegert a Lehr zom Dekorazions- ond Theadermoler zo durchlaufa. Hendrher fangtt’r z Mincha a Studiom an dr Kunschtgewerbeschuel oo. Deet kriagt’r abr bald Krach mit seim Professor, was zor Folge hot, dass’r sei Studiom nooschmeißt. 1910 macht sich dr Umgelter z Fuaß uff da Weag noch Italia. Ondrweags molt’r fleißich Bild om Bild, om mit-em Vorkauf